香港文化博物館

香港文化博物館係香港康樂及文化事務署其中一間博物館，喺沙田區大圍，2000年12月17號開始正式對外開放，內容涵蓋歷史、藝術同文化等唔同範疇。

簡介
香港文化博物館設有12個展覽館，陳列面積達7,500平方米。5個常設展覽館包括金庸館、粵劇文物館、徐展堂中國藝術館、趙少昂藝術館同兒童探知館。專題展覽館喺唔同時間推出多元化嘅展覽主題，以提高參觀者對文化藝術嘅興趣。

開放時間
星期一、星期三至五：上晝10:00至下晝6:00
星期六、日同公眾假期：上晝10:00至下晝7:00
聖誕節前夕同農曆新年前夕：上晝10:00至下晝5:00
逢星期二、農曆年初一、初二：休館

入場費

常設展覽
2016年8月1號開始常設展覽免費入場。

專題展覽
成人：HK$10
全日制學生、殘疾人士、60歲以上高齡人士：HK$5
20人或以上團體：HK$7
博物館通行證持有人：免費

香港文化博物館

香港博物館
大圍